જેમ જેમ એક પછી એક ફોટો પાસ થતો ગયો તેમ તેમ તે ત્રણેય સિનિયર સાયન્ટિસ્ટના ચહેરા પર ચિંતા વધવા માંડી. છેલ્લી ઈમેજ અને તેની નીચેની સ્કેલમાપ વાળી નોંધ જોતા મીવા ચીસ પાડી ઉઠીઃ ‘આઈ ડોન્ટ બિલીવ ધીસ’ (અવિશ્વસનીય). નાયક પણ જોરથી બોલ્યા, ‘ઇટ્સ ઈમ્પૉસિબલ. આ અશક્ય છે.’ વેદઃ ‘ધીસ ઇસ ટ્રુ.’ નાયકે કમાન્ડિંગ સ્વરમાં કહ્યુંઃ ‘ગેટ મી ડેવિડ… ડેવિડ સાથે વાત કરાવો, ઈમિજિએટલી.’ વેદે પોતાના ફોનથી િંલંક કનેક્ટ કરી દીધી. નાયકે તરત કીબોર્ડથી સ્પીકર પર લાઈન ટ્રાન્સફર કરી. વેદને સાથે સૂચના આપી કે આ લાઈન એકદમ જુદી રાખે, વચ્ચેથી કોઈ સાંભળી શકવું ન જોઈએ. હવે નાયક અને ડેવિડ વચ્ચે અંગ્રેજીમાં ઝડપી વાર્તાલાપ ચાલુ થયો. નાયકઃ ‘આર યુ સ્યોર ડેવિડ, અબાઉટ ધીસ ઈમેજીસ?’ ડેવિડઃ ‘સર, ડબલ નહિ પણ મલ્ટિપલ રીતે ક્રોસચેક કરીને કન્ફર્મ કરીને જ તમને ઈમેજીસની ફાઈલ ટ્રાન્સમીટ કરી છે. ટેલિસ્કોપના લેન્સ બદલાવીને જોયા, ટેલિસ્કોપ આખું બદલાવીને જોયું, ત્રણ સોફ્ટવેરમાં ડેટા પ્રોસેસ કરાવ્યો. પણ બધામાં રિઝલ્ટ એકસરખું જ આવે છે. છેલ્લી કલાકથી હું તેનો રૃટમેપ કરવાની કોશિશ કરું છું. તેના ગતિમાર્ગમાં કોઈ જ મેનીપ્યુલેશન નથી. સાદી ભૂમિતિ વડે પણ માપી શકીએ તેટલો ક્લિઅર રૃટ પકડે છે તે. તેની સ્પીડ અને તેનો સ્પેક્ટ્રોગ્રાફિક પાથ, આ બધું હું તમને દર અડધી કલાકના અંતરે મોકલતો રહીશ. પણ અત્યાર સુધીના ડેટા પરથી જે નક્શો બની રહ્યો છે તે મુજબ તેનો આખો રસ્તો ક્રિસ્ટલ ક્લિઅર છે. વચ્ચે કોઈ જ ગ્રહ કે લઘુગ્રહ કે ધૂમકેતુ એને નડતો નથી.’ ઑફિસમાં ભયભીત શાંતિ છવાઈ ગઈ. નાયક બોલ્યા, ‘ત્યાં જેટલો સમય રહેવાય એટલો વખત તું રહે. દર ત્રીસ મિનિટે મને અને ફક્ત મને રિપોર્ટ મોકલતો રહે. જરૃર પડે તો રાકેશની હેલ્પ લેવાની પરમિશન આપું છું. પણ આ વાત એકદમ કોન્ફિડેન્શિયલ રહેવી જોઈએ. આપણા સિવાય કોઈ આના વિષે જાણતું હોવું ન જોઈએ. ઓવર ઍન્ડ આઉટ’. લાઈન ડિસકનેક્ટેડ. નાયકે તેનો કોટ કાઢી નાખ્યો. વેદને સૂચના આપી, ‘પ્રોફેસર પંડિત, ચીઝ ગીંગ, એલેન જેકલ, રામાક્રિશ્નાન, મેથ્યુસ હાર્બર, …. દરેક એક્ઝિક્યૂટીવ મેમ્બરને ભેગા કરો. તેઓ જ્યાં પણ હોય, ભેગા કર. કોઈને પણ મિટિંગનો પર્પઝ ન કહેતો, પણ જલ્દી ભેગા કર.’ વેદે પાંત્રીસ વર્ષનો સ્પેસ રિસર્ચ ખાતેનો બહોળો અનુભવ ધરાવનાર સુધીર નાયકને પહેલી વખત ગભરાયેલા જોયા.